Warschberg ìsch entstànde um d Buri Àlt-Warsberg (frz. le vieux Warsberg), wie ànne 950 geböit worre un ìm 12. Jh. e Leche vum Bistum Metz gsin ìsch. Dr Nàme zem erschte Mol gnannt worre ànne 1024 àls Warnesperch (1280 Warlesperch, 1283 Wairinperch, 1309 Warsperch). S Dorf hàt dr Àbtei Saint-Martin-de-Glandières z Longeville-lès-Saint-Avold ghert. Ìm 13. Jh. ìsch d Buri gschlìsse un drno àls näie Buri Nei- oder Groß-Warsberg (le nouveau Warsberg, uf em Bànn vun dr Nochbergmein Ham-sous-Varsberg) wìder ufgeböit worre, speter àui no d Buri Klin-Warsberg. Ànne 1433 sìn d Burje Klin- un Groß-Warsberg gschlìsse, d Groß-Warsberg àwer wìder ufgeböit worre. S hiti Schloss üs em 15. Jh. steht àn dr Stell vun dr Àlt-Warsberg.